
toxicity tests, malondial- AN AQUATIC ENVIRONMENT 

dehyde, Porphyridium cru- Introduction. As a result of increased production and spread in the environment, na- 

entum. noparticles can pose a significant risk to public health. To date, the toxicity data of 
nanoparticles collected, using traditional models and methods, are contradictory and 
inconsistent. Highlighting the significant methods and markers of nanoparticle toxicity 
is a current research direction. 
Material and methods. The strain of red microalgae Porphyridium cruentum CNM- 
AR-01, known as a lipid manufacturer, was used as object of study. The toxic effect of 
CdSe (3-7 nm), ZnSe (40 nm) and ZnS (30-35 nm) nanoparticles was tested. The amount 
of malondialdehyde was determined based on thiobarbituric acid reactive substances. 
Results. A close correlation between the amount of biomass and malondialdehyde in 
the cells of red microalgae Porphyridium cruentum has been established for nanopar- 
ticle concentration ranges which have a toxic effect on Porphyridium cruentum. 
Conclusions. Malondialdehyde can be considered as a marker of nanoparticle toxicity. 


Cuvinte cheie: nanopart- _Introducere. Nanoparticulele pot prezenta un real pericol pentru sanatatea publica, 


icule, teste de toxicitate, ca urmare a cresterii productiei si a raspdandirii lor in mediu. Pana in prezent, datele de 

dialdehida malonica, Por- __ toxicitate a nanoparticulelor, colectate cu ajutorul modelelor si al metodelor tradition- 

phyridium cruentum. ale, sunt contradictorii si inconsistente. Relevarea metodelor si a marcherilor semni- 
ficativi ai toxicitatii nanoparticulelor constituie o directie de actualitate tn domeniul 
cercetarilor. 


Material si metode. Ca obiect de studiu a servit tulpina microalgei rosii Porphyridi- 
um cruentum CNM-AR-01, cunoscuta tn calitate de producator de lipide. A fost testat 
efectul toxic al nanoparticulelor de CdSe (3-7 nm), ZnSe (40 nm) si ZnS (30-35 nm). 
Cantitatea de dialdehida malonica a fost determinata tn baza substantelor reactive ale 
acidului tiobarbituric. 

Rezultate. A fost stabilita relatia strdnsa tntre cantitatea de biomasa si cantitatea de 
dialdehida malonica in celulele microalgei rosii Porphyridium cruentum pentru acele 
domenii de concentratii de nanoparticule, care au efect toxic asupra obiectului studiat. 
Concluzii. Dialdehida malonica poate fi considerata marcher al toxicitatii nanopart- 
iculelor. 


ONE HEALTH & 
RISK MANAGEMENT 


& OH.R 


VOL. 1, ISSUE 1 
APRIL 2020 





INTRODUCERE 


Ultimele doua decenii se remarca printr-o dezvol- 
tare vertiginoasa a nanotehnologiei - domeniu de 
cercetare eminamente inedit, atat din punctul de 
vedere al cunoasterii fundamentale, cat si din cel 
al aplicarilor practice, avand inregistrate la activ 
succese spectaculoase. De exemplu, s-au obti- 
nut unele nanometriale cu proprietati deosebite: 
nanotuburi de carbon, fulerene, puncte cuantice, 
dendrimere, nanoparticule ale diferitilor oxizi 
metalici, nanoparticule ceramice, nanoparticule 
polimerice etc. (1). Pe langa domeniile traditiona- 
le de utilizare, cum ar fi: electronica, optoelectro- 
nica, nanotehnologia, nanoprodusele s-au afirmat 
In medicina practica si in produsele farmaceutice, 
contribuind semnificativ la ameliorarea sanatatii 
oamenilor, dar si la intelegerea proceselor biologi- 
ce in celulele sanatoase si in cele afectate. Dezvol- 
tarea nanotehnologiei a influentat inclusiv asupra 
producerii de medicamente principial noi (mai 
eficiente si cu efecte secundare minime) si asupra 
elaborarii de noi metode de diagnostic precoce si 
de tratament al maladiilor grave, cum ar fi: cance- 
rul, diabetul zaharat, maladiile neurodegenerative 
etc. (2-4). 


Cresterea productiei de nanoparticule si raspandi- 
rea lor in mediu pot prezenta un risc semnificativ 
pentru sanatatea publica. In urma activitatii fizio- 
logice inalte sia diversitatii cailor de patrundere in 
organism (prin inhalare, administrare orala, tran- 
sdermic, prin injectare), efectele nanoparticulelor 
se pot amplifica enorm. Afara de eficienta terape- 
utica, nanoparticulele pot prezenta un nivel sporit 
de toxicitate pentru sistemele biologice. In scopul 
anticiparii si al contracararii efectelor negative ale 
nanoparticulelor pentru om, este necesar un stu- 
diu prealabil, care ar demonstra efectele impuse 
de nanomaterialele straine In organism (5). 


Studiile de acest tip cel mai des sunt efectuate pe 
culturi celulare si pe obiecte-model, printre care 
microorganismele se regasesc destul de rar. Inves- 
tigatiile ce tin de domeniul interactiunii nanoma- 
terialelor cu microorganismele au in vizor studiul 
formarii sistemelor hibride, in scopul obtinerii 
vectorilor pentru preparatele medicamentoase si 
a dispozitivelor microelectronice, precum si pen- 
tru efectuarea imobilizarii dirijate a nanomateri- 
lalelor pe celulele microbiene (6, 7, 8). In majo- 
ritatea lucrarilor de acest fel, celulele vii nu sunt 
apreciate ca sisteme vii functionale, motiv pentru 
care va aparea, in mod evident, problema influen- 


tei nanoparticulelor asupra activitatii sistemelor 
vitale ale celulei, care pot reactiona diferit la pre- 
zenta xenoparticulelor. 


Sistemele hibride nanomateriale - microorga- 
nisme ofera posibilitatea de a efectua un studiu 
perfect al toxicitatii nanoparticulelor asupra orga- 
nismului, dar si al posibilelor efecte benefice ale 
lor. Microorganismele acvatice, printre care ciano- 
bacteriile si microalgele, se prezinta ca obiecte de 
studiu foarte comode si reprezentative, oferind 
facilitati enorme in modelarea diferitelor efecte si 
In stabilirea mecanismelor de actiune a diferitilor 
compusi asupra proceselor vitale fn celulele vii. 


Afara de obiectele de studiu, 0 importanta ma- 
jora pentru testele de toxicitate o au si metodele 
aplicate. Metodele de testare a efectelor toxice ale 
nanoparticulelor asupra diferitelor tipuri de celu- 
le sunt foarte diverse - de la determinarea lactat 
dehidrogenazei (LDH), care semnalizeaza apopto- 
Za, pana la detectarea stresului oxidativ. Ele fur- 
nizeaza informatii valoroase pentru identificarea 
biomarcherilor, care releva daunele induse de 
nanoparticule (9). 


In studiile de toxicitate a nanomaterialelor 
sunt foarte raspandite testele bazate pe aplica- 
rea tetrazoliumului (testul MTT cu_ utilizarea 
3-(4,5-dimetiltiazol-2-il)-2,5-difeniltetrazolium 
bromidului, testul MTS cu utilizarea 3-(4,5-dime- 
tiltiazol-2-il)-5-(3-carboximetoxifenil)-2-(4-sul- 
fofenil)-2H-tetrazoliumului si testul WST cu 
utilizarea uneia dintre sarurile solubile ale tetra- 
Zoliumului, de exemplu a 2-(2-metoxi-4-nitrofe- 
nil)-3-(4-nitrofenil)-5-(2,4-disulfofenil)-2H-tetra- 
ZOoliumului), precum si testele care evidentiaza 
raspunsul inflamator celular, indus de nanopar- 
ticule (cuantificarea biomarcherilor inflamatori, 
cum ar fi IL-8, IL-6 si factorul de necroza tumora- 
la). Diferite tipuri de culturi de celule, inclusiv linii 
de celule canceroase, au fost folosite ca modele de 
toxicitate in vitro. 


Pana in prezent, datele de toxicitate a nanoparti- 
culelor, colectate cu ajutorul modelelor si al me- 
todelor mentionate mai sus, sunt contradictorii si 
inconsistente. Prin urmare, pe baza modelelor ex- 
perimentale disponibile, poate fi dificil de a trage 
concluzii despre potentialul toxic al nanoparticu- 
lelor (10). 


Stresul oxidativ, indus de anumite substante, este 
considerat drept un indicator sigur al toxicitatii 
acestora. Pe langa modificarea activitatii enzime- 


SE 


ONE HEALTH & 
RISK MANAGEMENT 


& OH.R 


VOL. 1, ISSUE 1 
2020 





lor antioxidante, stresul oxidativ este caracteri- 
zat si prin degradarea macromoleculelor. Pentru 
multe nanoparticule a fost determinata cresterea 
dependenta de doza a gradului de deteriorare a 
AND-ului, a peroxidarii lipidelor si a carbonilarii 
proteinelor (5). Lipidele, ca element component 
esential al membranelor biologice, care asigura nu 
numai functionalitatea, dar si integritatea acesto- 
ra, sunt grav afectate de factorii nocivi. Dialdehida 
malonica, care se formeaza in calitate de produs 
final al peroxidarii lipidice, este unul dintre mar- 
cherii moleculari universali ai starii de stres. 


Generalizand cele expuse mai sus, relevam scopul 
acestui studiu - evidentierea posibilitatii de apli- 
care a testului dialdehidei malonice in calitate de 
marcher al toxicitatii nanoparticulelor pentru or- 
ganismele acvatice. 


MATERIAL SI METHODE 


In cercetare au fost incluse nanoparticule de CdSe, 
ZnSe si ZnS, care au fost sintetizate la Institutul de 
Inginerie Electronica si Nanotehnologii D. Ghitu. 
Naoparticulele luminiscente CdSe, cu dimensiu- 
nea de 3-7 nm, au fost obtinute prin metoda coloi- 
dala. Nanoparticulele de ZnSe, cu dimensiunea de 
40 nm si nanoparticulele de ZnS, cu dimensiunea 
de 30-35 nm, au fost obtinute prin sinteza hidro- 
termala. Nanoparticulele au fost adaugate la me- 
diul de cultivare sub forma de solutie hidrica din 
prima zi. Domeniul de concentratii a constituit: 
pentru nanoparticulele CdSe - de la 0,01 la 12,0 
mg/l; pentru nanoparticulele de ZnSe - de la 0,01 
la 0,6 mg/l! si pentru nanoparticulele de ZnS - de 
la 0,01 la 8,0 mg/I. 


In calitate de obiect-model a fost utilizata tulpina 
microalgei rosii Porphyridium cruentum CNM- 
AR-01, cunoscuta in calitate de producator de lipi- 
de si, in special, de acid eicosapentaenoic (11). Mi- 
croalga a fost cultivata pe mediul nutritiv mineral 
cu urmatoarea componenta: In g/I - NaCl-7,0; KCI- 
7,9; MgSO,*7H,0-1,8; Ca(NO,),-4H,0-0,15; KBr- 
0,05; KI-0,05; K,HPO,-0,2 si 1,0 ml/I solutie de mi- 
croelemente, ce contine in mg/I: FeCl,-6H,O-2,7; 
NaVO,-0,05; ZnSO,°5H,0-0,02; CuSO,°5H,0-0,05; 
MnSO,°5H,0-0,3; H,BO,-0,6; MoO,-0,02, In baloa- 
ne Erlenmeyer, cu volumul de lucru de 100 ml, la 
temperatura de 28°C, cu iluminare constanta cu 
fluxul de fotoni de 40,5 uM/m‘s si agitare perio- 
dica. Durata cultivarii a fost de 14 zile. La sfarsitul 
ciclului de cultivare, biomasa se separa de lichidul 
cultural prin centrifugare. Continutul de biomasa 


algala a fost determinat spectrofotometric con- 
form curbei de calibrare, care reflecta dependenta 
absorbantei la 465 nm de cantitatea de biomasa. 


Continutul produselor degradarii oxidative a lipi- 
delor a fost stabilit In baza substantelor reactive 
ale acidului tiobarbituric - testul dialdehidei ma- 
lonice (MDA - malondialdehyde assay) (12). Con- 
centratia dialdehidei malonice a fost calculata cu 
utilizarea coeficientului extinctiei molare a com- 
plexului dialdehidei malonice sau In % inhibitie 
fata de proba martorului pozitiv. 


REZULTATE 

Unul dintre indicatorii esentiali ai adaptabilitatii 
microalgei la componenta mediului de cultivare 
este productivitatea, prin urmare monitorizarea 
acestui parametru poate servi ca factor de baza 
In procesul de stabilire a influentei diferitilor xe- 
nobiotici, inclusiv a nanoparticulelor asupra orga- 
nismului. Pentru toate tipurile de nanoparticule 
studiate, a fost determinat continutul de biomasa, 
obtinuta la finele ciclului de cultivare a microalgei. 


Concentratia particulelor CdSe a fost calculata In 
mg/l mediul de cultivare. Au fost efectuate 3 serii 
de experiente, In diferite intervale de concentratii 
(de la 0,01 la 0,1 mg/I; de la 0,1 la 1,0 mg/I si de la 
1 la 12 mg/1). In figurile 1 si 2, rezultatele continu- 
tului de biomasa sunt prezentate In %, prin com- 
parare cu probele control. 


Concentratiile de la 0,01 pana la 0,1 mg/l] au pro- 
dus abateri minime de la valorile martorului, iar 
In cazul concentratiei de 0,6 mg/l a fost observata 
Oo crestere statistic semnificativa (p<0,01) cu 20% 
comparativ cu martorul (fig. 1). 


Concentratia de 0,09 mg/I CdSe a avut efect de re- 
ducere a productivitatii (cu pana la 16%, p<0,05) 
comparativ cu martorul. 


O reactie similara a culturii de Porphyridium cruen- 
tum, la introducerea CdSe, a fost constatata si In va- 
riantele experimentale cu aplicarea concentratiilor 
de la 0,1 pana la 1,0 mg/I CdSe. Continutul de bio- 
masa a crescut cu 18-19% la concentratia CdSe de 
0,6 si 0,7 mg/l. Concentratiile mai mici, precum si 
cele mai mari, s-au manifestat ca inerte, producti- 
vitatea mentinandu-se la nivelul probelor martor. 


Pentru experienta cu utilizarea concentratiilor 
mari de particule, rezultatele obtinute (fig. 2) au 
indicat un spor al productivitatii cu 33,7-47,5% 
(p<0,001), In cazul concentratiilor de 4,0-6,0 mg/] 
CdSe si cu 18% (p<0,01) pentru concentratia de 

8,0 mg/l. Cresterea In continuare a concentratiei Concentratiile mai inalte de CdSe in mediul de 
CdSe in mediul de cultivare a redus drastic pro- _cultivare induc moartea celulelor fn primele 5 zile 
ductivitatea: cu 37%, In cazul concentratieide 10 (fazaexponentiala de crestere), ceea ce indica asu- 
mg/1 si cu 77,3 %, In cazul concentratiei particule- pra implicarii toxicitatii nanoparticulelor la acest 

Figura 1. Biomasa Porphyridium cruentum, % fata de proba martor (M) in prezenta nanoparticulelor CdSe 
(0,01-0,1 mg/l; 0,1-1,0 mg/l). 


Un alt compus studiat au fost particulele de ZnSe. cu agregarea si sedimentarea lor. Rezultatele ex- 
In cadrul experientelor preliminare, a fost stabilit perientelor cu aplicarea concentratiilor de la 0,01 


ca depasirea concentratiei de 0,8 mg/l provoaca mg/Ila0,6 mg/l ZnSe sunt prezentate in Figura 3. 
moartea celulelor in primele 5 zile de cultivare, 

Figura 2. Biomasa Porphyridium cruentum, % fata de proba martor (M) in prezenta nanoparticulelor CdSe 
(2,0 - 12,0 mg/l). 

Figura 3. Biomasa Porphyridium cruentum, % fata de proba martor (M) in prezenta nanoparticulelor ZnSe 
(0,01-0,06 mg/l; 0,1 - 0,6 mg/l). 

Rezultatele indica o reducere a productivitatii cu 
42-28%, In comparatie cu proba martor, In cazul 
concentratiilor de 0,01-0,02 mg/l ZnSe si cu 47- 
36%, in cazul concentratiilor de 0,1-0,2 mg/l] ZnSe. 
Pentru concentratiile de 0,03-0,05mg/I ZnSe pro- 
ductivitatea este la nivelul probelor martor (90- 
95%), urmata de o scadere cu 38% in varianta 
aplicarii concentratiei de 0,06 mg/I ZnSe. 


In seria experimentala cu utilizarea concentratiilor 
de 0,1-0,6 mg/l ZnSe, cea mai mare productivitate a 
fost determinata In cazul concentratiei de 0,03 mg/1 
ZnSe, care este de 94,6% fata de proba martor. 


Experientele cu adaugarea nanoparticulelor de 
ZnS la mediul de cultivare a microalgei Porphyri- 
dum cruentum au pornit de la determinarea con- 
centratiilor maximale toxice pentru microalge. A 
fost stabilit ca ZnS reduce productivitatea, indife- 
rent de concentratia utilizata, 8,0 mg/l nanoparti- 
cule genereaza o scadere a productivitatii cu 46% 
fata de probele martor (fig. 4). 


Concentratiile mai mici au manifestat, de aseme- 
nea, un grad pronuntat de toxicitate, exceptie pre- 
zentand concentratiile de 0,03 si 0,2 mg/l, unde 
productivitatea a fost la nivelul probelor control. 

Figura 4. Biomasa Porphyridium cruentum, % fata de proba martor (M) tn prezenta nanoparticulelor ZnS 
(0,01-0,06 mg/]; 0,1 - 0,6 mg/L; 1,0-8,0 mg/l). 


Un efect de reducere a nivelului de acumulare a 
biomasei s-a manifestat In probele cu concentratia 
nanoparticulelor de 0,01 (cu 35%), 0,02 (cu 25%), 
0,1 (cu 25%) si 0,3 (cu 32%). 


Unul dintre cele mai semnificative teste ale evo- 
lutiei stresului oxidativ In celula este testul ne- 


specific de determinare a produselor peroxidarii 
lipidelor, testul dialdehidei malonice (MDA). Tes- 
tul de acumulare a radicalilor acizilor grasi indica 
influenta negativa a conditiilor de cultivare asupra 
celulelor vii (fig. 5). 

Figura 5. Dialdehida malonica, % C In biomasa de Porphyridium cruentum la cultivare 
in prezenta nanoparticulelor CdSe. 

Rezultatele obtinute demonstreaza ca pentru ma- 
joritatea concentratiilor de CdSe aplicate nu are 
loc afectarea structurilor membranare ale por- 
firidiumului. Prin urmare nu se produce deteri- 
orarea statutului oxido-reducator, cu formarea 
radicalilor lipidelor structurale. Concentratiile 
toxice ale CdSe de 10-12 mg/I au indus oxidarea 
lipidelor membranare. Astfel, mecanismul toxici- 
tatii nanoparticulelor de CdSe se manifesta prin 
implicarea lor In deteriorarea structurilor mem- 
branare. Radicalii formati participa activ in pro- 

cesul biosintetic al algelor, urmat de micsorarea 
productivitatii. 


Determinarea produselor de oxidare a lipidelor 
prin testul acumularii dialdehidei malonice a scos 
in evidenta impactul toxic al nanoparticulelor 
ZnSe asupra celulelor prin inducerea proceselor 
de oxidare a lipidelor si acumularea radicalilor 
acili. Rezultatele obtinute (fig. 6) indica o acumu- 
lare a dialdehidei malonice in celulele de porfiri- 
dium. Valorile testului MDA releva o crestere cu 
20-30%, comparativ cu proba de control. 

Figura 6. Dialdehida malonica, % C In biomasa de Porphyridium cruentum la cultivare in prezenta ZnSeNP. 


Prin urmare, toxicitatea nanoparticulelor ZnSe se 
manifesta prin implicarea lor In oxidarea lipide- 
lor structurale ale membranelor celulare, ceea ce 
duce la modificarea permeabilitatii membranelor 
si la afectarea proceselor metabolice celulare. 





A fost constatata, de asemenea, 0 majorare a con- 
tinutului dialdehidei malonice, produse In rezulta- 
tul aplicarii concentratiilor de 0,01-0,02 mg/I ZnS; 
0,1 si 0,3 mg/I ZnS si 4-8 mg/I ZnS (fig. 7). 


Valori mai mici ale testului MDA, comparativ cu 
proba de control, nu au fost determinate. 

Figura 7. Dialdehida malonica, % C In biomasa de Porphyridium cruentum la cultivare in prezenta ZnSNP. 


DISCUTII 


Analizand influenta pe care o are concentratia 
nanoparticulelor de CdSe asupra productivitatii 
culturii de Porphyridium cruentum, putem afirma 


ca dependenta data, In limitele studiate, poarta un 
caracter de unda, cu efecte de stimulare a produ- 
cerii de biomasa la unele concentratii, urmat de 

scaderi si de cresteri ulterioare, fenomen atestat 
destul de frecvent in lumea vie. 


Productivitatea microalgei obtinute, prin aplica- 
rea nanoparticulelor de ZnS, este redusa, valorile 
testului MDA sunt crescute, prin urmare mecanis- 
mul actiunii toxice este rezultatul implicarii lor fn 
activitatea biosintetica. 


In scopul evaluarii impactului nanoparticulelor 


asupra culturii de porfiridium, a fost calculat co- 
eficientul de corelare intre productivitate si canti- 
tatea dialdehidei malonice. 


Rezultatele prezentate in Figura 8 demonstreaza 
ca, In cazul manifestarii reactiilor toxice de catre 
Porphyridium cruentum, se inregistreaza o corela- 
re inversa puternica dintre continutul de biomasa 
si valorile dialdehidei malonice, produsa in rezul- 
tatul peroxidarii lipidelor. 

Figura 8. Corelarea intre productivitatea culturii de porfiridium si procesul de peroxidare a lipidelor 
in biomasa la actiunea nanoparticulelor CdSe, ZnSe si ZnS. 


Au fost stabilite manifestari toxice pentru concen- 
tratiile 1,0-12 mg/l CdSeNP, cu un coeficient de 
corelare r=0,885. Dependenta corelationala este 
una inversa, pentru care reducerea continutului 
de biomasa este asociata cu valori crescute ale 
dialdehidei malonice, determinate pentru con- 
centratia nanoparticulelor de peste 8,0 mg/l. Un 
raport corelational mare a fost stabilit si pentru 


70 


varianta experimentala, avand concentratiile Cd- 
SeNP intre 0,1 si 1,0 mg/l. In cazul dat se observa 
o corelare directa, unde continutului sporit de bi- 
omasa algala li corespund valori joase ale testului 
MDA. Valorile moderat majorate ale dialdehidei 
malonice pot fi rezultatul unei activitati biosin- 
tetice intensive, cu formare de specii reactive ale 
oxigenului, nefiind vorba despre manifestarea to- 

xicitatii nanoparticulelor in concentratiile deter- 
minate. 


Coeficientul Pearson ridicat, cu valori de peste 0,7, 
a fost determinat In cazul aplicarii nanoparticule- 
lor ZnSe. Raportul corelational este puternic si in- 
vers, reducerea continutului de biomasa fiind aso- 
ciata cu valori crescute ale dialdehidei malonice. 
Putem confirma existenta efectului toxic al nano- 
particulelor ZnSe, in limita concentratiilor aplicate 
asupra microalgei. 


Manifestari toxice au fost determinate pentru con- 
centratiile 1,0-8,0 mg/l ZnS NP, avand coeficientul 


CONCLUZII 


de corelare r=0,925 foarte puternic. Dependenta 
corelationala este una inversa, pentru care bio- 
masa redusa este asociata cu valori ridicate ale 
dialdehidei malonice. Coeficientul de corelare mic 
r=0,273 a fost stabilit pentru concentratiile 0,01- 
0,06 mg/I si r=0,254, pentru concentratiile de 
0,1-0,6 mg/l a nanoparticulelor de ZnS. In cazul 
concentratiilor 0,1-0,6 mg/l ZnS se stabileste co- 
relarea inversa, astfel ca putem releva manifesta- 
rea efetului toxic al nanoparticuleor tn limita con- 
centratiilor date, ceea ce nu a fost stabilit pentru 
seria experimentala avand concentratiile de 0,01- 
0,06 mg/I ZnS NP. 


1. Dialdehida malonica poate fi considerata drept marcher al toxicitatii nanoparticulelor. Metoda nespe- 
cifica de determinare a procesului de peroxidare a lipidelor structurale permite a stabili efectul toxic al 
nanoparticulelor studiate, in cazul existentei unei corelari dintre cantitatea de dialdehida malonica si 
biomasa acumulata. 


2. Toxicitatea tipurilor de particule mentionate descreste in sirul ZnSe >ZnS>CdSe. 


3. Nivelul inalt de corelare intre cantitatea de biomasa si produsele degradarii oxidative a lipidelor evi- 
dentiaza mecanismul acestei influente, care consta in degradarea membranelor biologice, in modifica- 
rea permeabilitatii si in dereglarea proceselor vitale. 

